Narcissus (libertus)

Tiberius Claudius NarcissusConfer autem CIL XV 7500. Hic Narcissus libertus Claudii nominabatur. (natus saeculo primo; supplicio affectus mense Octobri anno 54) libertus potens et minister ab epistulis Claudii erat.

 Vita 
Narcissus familiaris Messalinae, uxoris Claudii, erat et apud imperatorem magnam auctoritatem ita sibi paravit. Anno 42 Claudius Messalina et Narcisso excitantibus Gaium Appium Iunium Silanum senatorem sine iudicio necari iussit.Cornelius Tacitus, Annales XI 29, 1; Suetonius, Divus Claudius 37,2; Cassius Dio LX 14 Eodem anno et usurpationem Lucii Arruntii Camilli Scriboniani cum aliis suppressit.Cassius Dio LX 15–16 Super ordinem suam elatus etiam res militares ordinavit: Vespasiano legato legionem tribuisse dicitur.Suetonius, Divus Vespasianus 4,1. Anno 43 legionum in Britanniam iter facientium seditionem placabatCassius Dio LX 19,3–4 Anno 48 Claudium permovit, ut in uxorem Messalinam atque amatorem Gaium Silium ageret, qui imperatorem deponere in animo habuerunt. Qua re ab imperatore insignibus quaestoriis ornatus est.Cornelius Tacitus, Annales XI 29–38; Cassius Dio LX 31 Anno 49 Narcissus Claudio Lolliam Paulinam uxorem novam proposuit, sed Claudius Agrippinam elegit. Qua de causa Narcissus, mortuo Claudio,  in carcerem iactus atque necatus est.Cornelius Tacitus, Annales XIII 1,3; Cassius Dio LX 34.
 Notae 

 Bibliographia 


 Nexus externi 
 Encyclopaedia Britannica s.v. Narcissus

Categoria:Claudius
Categoria:Liberti
Categoria:Morte damnati
Categoria:Romani antiqui